
PATVIRTINTA
Šakių rajono savivaldybės mero 
[bookmark: n_0]2024 m. birželio    d. potvarkiu Nr. MT-

[bookmark: _Hlk141428663]TRŪKSTAMOS KVALIFIKACIJOS SPECIALISTŲ PRITRAUKIMO Į ŠAKIŲ RAJONO SAVIVALDYBĘ SKATINIMO PRIEMONIŲ FINANSAVIMO TVARKOS APRAŠAS

I SKYRIUS
BENDROSIOS NUOSTATOS

[bookmark: _Hlk141428530]1. Trūkstamos kvalifikacijos specialistų pritraukimo į Šakių rajono savivaldybę skatinimo priemonių finansavimo tvarkos aprašas (toliau – Tvarkos aprašas) reglamentuoja skatinimo priemonių finansavimo teikimo trūkstamos kvalifikacijos specialistams pritraukti komisijos (toliau – Komisija) darbo organizavimą, Komisijos teises, prašymų dėl specialisto pripažinimo trūkstamos kvalifikacijos nagrinėjimą, prašymų dėl skatinimo priemonių finansavimo skyrimo nagrinėjimą, Komisijos siūlymų ir sprendimų įforminimo tvarką. 
2. Komisija veikia vadovaudamasi Trūkstamos kvalifikacijos specialistų pritraukimo į Šakių rajono savivaldybę tvarkos aprašu, patvirtintu Šakių rajono savivaldybės tarybos 2024 m. gegužės 24 d. sprendimu Nr. T-223 „Dėl Trūkstamos kvalifikacijos specialistų pritraukimo į Šakių rajono savivaldybę tvarkos aprašo patvirtinimo“ (toliau – Aprašas), ir šiuo Tvarkos aprašu.
3. Tvarkos apraše vartojamos sąvokos:
3.1. Įstaiga – Aprašo 4 punkte nurodyta įstaiga.
3.2. Trūkstamos kvalifikacijos specialistas – Komisijos protokoliniu sprendimu patvirtintame Trūkstamos kvalifikacijos specialistų sąraše įvardintos specialybės specialistas, turintis teisę dalyvauti dėl Aprašo 9–11 punktuose išvardintų skatinimo priemonių finansavimo skyrimo.

II SKYRIUS
KOMISIJOS DARBO ORGANIZAVIMO TVARKA

4. Komisiją sudaro 8 nariai iš rajono Savivaldybės administracijos darbuotojų. Komisijos pirmininką ir Komisijos sekretorių iš Komisijos narių skiria meras.
5. Komisijos posėdžiai rengiami gavus įstaigos prašymą:
5.1. pripažinti specialistą trūkstamos kvalifikacijos;
5.2. dėl finansavimo trūkstamos kvalifikacijos specialistams teikimo taikant skatinimo priemones, numatytas Aprašo 9–11 punktuose.
6. Komisijos posėdžiai gali vykti Komisijos nariams posėdyje dalyvaujant fiziškai arba nuotoliniu būdu realiuoju laiku elektroninių ryšių priemonėmis (toliau – nuotolinis būdas), arba mišriu būdu.
7. Komisijos posėdžius šaukia Komisijos pirmininkas. Jeigu posėdyje nedalyvauja Komisijos pirmininkas, Komisijos nariai tam posėdžiui pirmininkauti iš Komisijos narių išsirenka posėdžio pirmininką. Apie planuojamus rengti posėdžius visiems Komisijos nariams praneša Komisijos sekretorius elektroniniu būdu ne vėliau kaip prieš 3 (tris) darbo dienas.
8. Komisijos posėdis yra teisėtas, jeigu jame dalyvauja daugiau kaip pusė Komisijos narių. Komisijos narys, negalintis atvykti į posėdį, apie tai ne vėliau kaip prieš 1 darbo dieną iki Komisijos posėdžio turi pranešti Komisijos sekretoriui arba Komisijos pirmininkui elektroniniu paštu arba raštu. Komisijos narys, negalintis dalyvauti posėdyje, turi teisę, susipažinęs su pateikta medžiaga, iš anksto elektroniniu paštu arba raštu balsuoti dėl kiekvieno posėdžio darbotvarkės klausimo. Komisijos nario balsavimas iš anksto elektroniniu paštu arba raštu įskaitomas į posėdžio kvorumą ir balsavimo rezultatus.
9. Komisijos sprendimai priimami paprastąja Komisijos narių balsų dauguma. Balsams pasiskirsčius po lygiai, lemia Komisijos pirmininko balsas.
10. Kai Komisijos posėdis organizuojamas nuotoliniu būdu, prisijungimas prie Komisijos posėdžio vyksta naudojant sugeneruotą nuorodą, kurią Komisijos sekretorius  persiunčia į Komisijos narių nurodytus elektroninių paštų adresus  ne vėliau kaip prieš 2 valandas iki Komisijos posėdžio pradžios.
11. Nuotoliniu būdu priimant Komisijos sprendimus, turi būti užtikrintas Komisijos nario tapatybės ir jo balsavimo rezultatų nustatymas. Nuotoliniu būdu organizuotame Komisijos posėdyje svarstomais klausimais Komisijos nariai savo Komisijos nario teises ir pareigas privalo įgyvendinti asmeniškai. Nuotoliniu būdu balsuojant Komisijos narys turi būti matomas. Jei nepaisoma šio reikalavimo, laikoma, kad Komisijos narys nebalsuoja.

III SKYRIUS
PRAŠYMŲ PRIPAŽINTI SPECIALISTĄ TRŪKSTAMOS KVALIFIKACIJOS
NAGRINĖJIMO TVARKA

12. Įstaiga teikia laisvos formos prašymą merui pripažinti specialistą trūkstamos kvalifikacijos. Prie prašymo pridedami jo teisėtumą ir pagrįstumą pagrindžiantys dokumentai. 
13. Įstaigos prašymą nagrinėja Komisija. Komisija, vadovaudamasi Aprašo 3 punkte nurodytais kriterijais, įvertinusi poreikį bei jį pagrindžiančius dokumentus, ne vėliau kaip per 10 darbo dienų nuo įstaigos pateikto prašymo (jei kartu su prašymu pateikiami visi reikalingi dokumentai) priima vieną iš sprendimų:
13.1. pripažinti specialistą trūkstamos kvalifikacijos;
13.2. prašymą pripažinti specialistą trūkstamos kvalifikacijos motyvuotai atmesti. 
14. Komisija protokoliniu sprendimu sudaro ir patvirtina Trūkstamos kvalifikacijos specialistų sąrašą (toliau – Sąrašas). Patvirtintas Sąrašas skelbiamas Šakių rajono savivaldybės interneto svetainėje www.sakiai.lt ir (ar) Šakių rajono savivaldybės socialinio tinklo „Facebook“ paskyroje. 
15. Patvirtintame Sąraše išvardintų specialybių specialistai įgyja teisę dalyvauti dėl Aprašo 9–11 punktuose išvardintų skatinimo priemonių finansavimo skyrimo. 
16. Įstaiga apie Komisijos priimtą sprendimą informuojama ne vėliau kaip per 5 darbo dienas nuo sprendimo priėmimo dienos.

IV SKYRIUS
PRAŠYMŲ SKIRTI FINANSAVIMĄ NAGRINĖJIMO TVARKA

17. Įstaigos, kurioms trūksta Sąraše nurodytų specialistų, teikia prašymą (Tvarkos aprašo 1 priedas) merui dėl Aprašo 9–11 punktuose nurodytos skatinimo priemonės ir jos finansavimo skyrimo įdarbinamam trūkstamos kvalifikacijos specialistui. Prie prašymo pridedami pasirinktos skatinimo priemonės skyrimo teisėtumą ir pagrįstumą pagrindžiantys dokumentai.
18. Meras, gavęs įstaigos prašymą, jį nukreipia nagrinėti Komisijai. Komisija ne vėliau kaip per 10 darbo dienų, atsižvelgdama į Sąrašą, apsvarsto įstaigos prašymą ir su juo gautus pasirinktos skatinimo priemonės skyrimo reikalingumą pagrindžiančius dokumentus.
19. Komisija turi teisę:
19.1. prašyti įstaigos, trūkstamos kvalifikacijos specialisto ir (ar) kompetentingos institucijos pateikti papildomą informaciją;
19.2. atidėti prašymų nagrinėjimą, kol Komisijos nustatytos sąlygos bus įvykdytos arba bus pateikta papildoma informacija;
19.3. esant poreikiui, Komisijos sprendimu kviesti į Komisijos posėdžius įstaigos atstovus, trūkstamos kvalifikacijos specialistus, suinteresuotų institucijų vadovus ir kt.
20. Komisija apsvarsčiusi įstaigos prašymą teikia merui motyvuotą siūlymą dėl skatinimo priemonės finansavimo skyrimo / neskyrimo įstaigos siūlomiems trūkstamos kvalifikacijos specialistams:
20.1. teikti finansavimą;
20.2. neteikti finansavimo, nurodant nefinansavimo motyvus.
            21. Studijų, rezidentūros studijų mokymo kainos išlaidos yra tinkamos finansuoti, jei jos nėra pakartotinai finansuojamos / numatomos finansuoti iš kitos finansinės paramos priemonių. 
            22. Komisijos nariai privalo informuoti Komisijos pirmininką apie galimą ar esamą viešųjų ir privačių interesų konfliktą ir nusišalinti nuo visų veiksmų, kurie gali sukelti tokį konfliktą. Nusišalinimo faktas pažymimas Komisijos posėdžio protokole.

V SKYRIUS
KOMISIJOS SIŪLYMŲ IR SPRENDIMŲ ĮFORMINIMO TVARKA

23. Komisijos posėdžiai yra protokoluojami. Posėdžio protokolą pasirašo Komisijos pirmininkas ir sekretorius.
24. Protokole turi būti nurodyta Komisijos posėdžio data, posėdyje dalyvavusieji Komisijos nariai, darbotvarkė, svarstyti klausimai, priimti sprendimai, balsavimo rezultatai (už, prieš, balsavime nedalyvavo) ir kita.
25. Dėl skatinimo priemonių finansavimo teikimo / neteikimo merui pateikiamas Komisijos motyvuotas siūlymas. Komisijos motyvuotas siūlymas yra rekomendacinio pobūdžio.
26. Sprendimą dėl Aprašo 9–11 punktuose nurodytos skatinimo priemonės finansavimo skyrimo priima meras. Mero sprendimas įforminamas mero potvarkiu. 
27. Įstaiga apie priimtą sprendimą dėl skatinimo priemonės finansavimo teikimo trūkstamos kvalifikacijos specialistui informuojama ne vėliau kaip per 5 darbo dienas nuo sprendimo priėmimo dienos. Įstaigai elektroniniu būdu ar registruotu laišku prašyme nurodytu adresu išsiunčiama arba įteikiama mero potvarkio kopija. 
28. Jei sąlygos tinkamos visoms šalims (įstaigai, trūkstamos kvalifikacijos specialistui), rajono Savivaldybės administracijos direktorius, trūkstamos kvalifikacijos specialistas ir trūkstamos kvalifikacijos specialistą į pareigas priimantis įstaigos vadovas ar kitas jo įgaliotas asmuo ne vėliau kaip per 20 darbo dienų nuo mero potvarkio pateikimo dienos, pasirašo trišalę finansavimo sutartį dėl finansavimo teikimo taikant skatinimo priemonę (Tvarkos aprašo 2 priedas).
29. Jei trūkstamos kvalifikacijos specialistas nepasirašo šio Tvarkos aprašo 27 punkte nurodytos finansavimo sutarties, laikoma, kad trūkstamos kvalifikacijos specialistas tokio finansavimo atsisako ir tokiu atveju pripažįstamas netekusiu galios mero potvarkis dėl skatinimo priemonės finansavimo skyrimo.
         

VI SKYRIUS
BAIGIAMOSIOS NUOSTATOS

30. Už Komisijos veiklos rezultatus yra atsakingas Komisijos pirmininkas.
31. Už Komisijos posėdžių protokolų surašymą, Komisijos sprendimų pateikimą suinteresuotiems asmenims yra atsakingas Komisijos sekretorius.
32. Informacija apie Komisijos sudėtį ir veiklą skelbiama Šakių rajono savivaldybės interneto svetainėje adresu www.sakiai.lt.
33. Dokumentai, kuriuose yra asmens duomenys, tvarkomi ir saugomi vadovaujantis Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“. Pasibaigus saugojimo terminui, dokumentai, kuriuose yra asmens duomenų, sunaikinami, išskyrus tuos, kurie įstatymų ar kitų teisės aktų, reglamentuojančių duomenų saugojimą, nustatytais atvejais turi būti perduoti saugoti pagal Lietuvos Respublikos dokumentų ir archyvų įstatymą, jo įgyvendinamuosius ir kitus teisės aktus, reglamentuojančius tokių dokumentų saugojimą.
34. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatomis ir kitais teisės aktais, reglamentuojančiais asmens duomenų tvarkymą ir apsaugą. Asmens duomenys trečiosioms šalims gali būti teikiami tik įstatymų ir kitų teisės aktų nustatytais atvejais ir tvarka bei laikantis Bendrojo duomenų apsaugos reglamento reikalavimų.
35. Ginčai sprendžiami Lietuvos Respublikos įstatymų nustatyta tvarka.


_______________________






         Trūkstamos kvalifikacijos specialistų pritraukimo
         į Šakių rajono savivaldybę skatinimo priemonių 
         finansavimo tvarkos aprašo 
         1 priedas

(Prašymo pavyzdys)



Šakių rajono savivaldybės merui



PRAŠYMAS 

DĖL SKATINIMO PRIEMONĖS FINANSAVIMO SKYRIMO 


_________________
(data)
______________________
(vieta)
	


1.  Įstaigos kontaktiniai duomenys: 

Įstaigos pavadinimas_____________________________________________________________
Įstaigos kodas __________________________________________________________________
Įstaigos adresas _________________________________________________________________
Telefono numeris________________________________________________________________
Elektroninio pašto adresas_________________________________________________________



2. Trūkstamos kvalifikacijos specialisto kontaktiniai duomenys:

Vardas ________________________________________________________________________
Pavardė________________________________________________________________________
Asmens kodas ___________________________________________________________________
Gyvenamosios vietos adresas _______________________________________________________
Telefono numeris ________________________________________________________________
Elektroninio pašto adresas _________________________________________________________


	


3. Trūkstamos kvalifikacijos specialisto profesinė kvalifikacija / mokymosi įstaiga, kurioje studijuoja (pridedamos išsilavinimą pagrindžiančių dokumentų, pažymų apie studijas, sutarties su mokymosi įstaiga, kopijos):

______________________________________________________________________________________________________________________________________________________________________________________________________________________________________________________________________________________________________________________________________________________________________________________________________

	

	4. Nurodyti, ar trūkstamos kvalifikacijos specialistas dirba kitose įstaigose. Jei taip, kokiose įstaigose, kokiu darbo krūviu:

________________________________________________________________________________________________________________________________________________________________________________________________________________________________________________________________________________________________________________________

	

5. Pageidaujamos skatinimo priemonės ir dydžiai (pažymėti):


□	Siekiančių įsidarbinti Marijampolės apskrities vyriausiojo policijos komisariato Šakių rajono policijos komisariate – vienkartinė išmoka – 7000 Eur.
arba
□	Siekiančių įsidarbinti Marijampolės apskrities vyriausiojo policijos komisariato Šakių rajono policijos komisariate – lėšų skyrimas gyvenamojo būsto (gyvenamųjų patalpų) įsigijimui nuosavybėn Savivaldybėje – vienkartinė išmoka  –   ne daugiau kaip 20 000 Eur.
arba
□	Siekiančių įsidarbinti Marijampolės apskrities vyriausiojo policijos komisariato Šakių rajono policijos komisariate – lėšų skyrimas nuosavybės teise priklausančio būsto  (gyvenamųjų patalpų) rekonstrukcijai ar remontui Savivaldybėje – vienkartinė išmoka  –   ne daugiau kaip 20 000 Eur.
arba
□	Siekiančių įsidarbinti Savivaldybės viešojoje asmens sveikatos priežiūros įstaigoje, kurios savininkė yra Savivaldybė – stipendija Lietuvos Respublikos aukštosiose mokyklose  slaugytojo, psichologo ar kito sveikatos priežiūros specialisto specialybę studijuojančiam studentui – 350 Eur per mėnesį.
arba
□	Siekiančių įsidarbinti Savivaldybės viešojoje asmens sveikatos priežiūros  įstaigoje, kurios savininkė yra Savivaldybė –  metinė išmoka – 7000 Eur, trūkstamos kvalifikacijos gydytojui, dirbančiam ne mažiau 1 etato krūviu, gydytojo poreikiams tenkinti, pirmus 3 metus. Gydytojui, dirbančiam mažesniu nei 1 etato darbo krūviu, bet ne mažesniu nei 0,5 etato darbo krūviu, metinė išmoka mažinama proporcingai darbo krūviui.
          arba
□	Siekiančių įsidarbinti Savivaldybės viešojoje asmens sveikatos priežiūros  įstaigoje, kurios savininkė yra Savivaldybė – vienkartinė išmoka – 7000 Eur, trūkstamos kvalifikacijos slaugytojui, psichologui ar kitam sveikatos priežiūros specialistui, dirbančiam ne mažiau 1 etato krūviu, slaugytojo, psichologo ar kito sveikatos priežiūros specialisto poreikiams tenkinti. Specialistui, dirbančiam mažesniu nei 1 etato darbo krūviu, bet ne mažesniu nei 0,5 etato darbo krūviu, metinė išmoka mažinama proporcingai darbo krūviui.
           arba
□	Siekiančių įsidarbinti Savivaldybės viešojoje asmens sveikatos priežiūros  įstaigoje, kurios savininkė yra Savivaldybė – apmokėti 50 proc. rezidentūros studijų pagal rezidentūros išlaidų sąmatą bei universiteto patvirtintą rezidentūros studijų kainą metams.
           arba
□	Siekiančių įsidarbinti Savivaldybės viešojoje asmens sveikatos priežiūros  įstaigoje, kurios savininkė yra Savivaldybė – apmokėti 50 proc. slaugos ir kito sveikatos priežiūros specialisto studijas pagal patvirtintą studijų kainą metams.



arba
□	Siekiančių įsidarbinti Savivaldybės viešojoje asmens sveikatos priežiūros įstaigoje, kurios savininkė yra Savivaldybė – lėšų skyrimas gyvenamojo būsto (gyvenamųjų patalpų) įsigijimui nuosavybėn Savivaldybėje – vienkartinė išmoka  –  ne daugiau kaip 20 000 Eur.
  arba
□	Siekiančių įsidarbinti Savivaldybės viešojoje asmens sveikatos priežiūros įstaigoje, kurios savininkė yra Savivaldybė – lėšų skyrimas nuosavybės teise priklausančio būsto  (gyvenamųjų patalpų) rekonstrukcijai ar remontui Savivaldybėje – vienkartinė išmoka  –   ne daugiau kaip 20 000 Eur.
arba 
□	Siekiančių įsidarbinti Savivaldybės švietimo ar kultūros įstaigoje (įstaigose) – stipendija Lietuvos Respublikos aukštosiose mokyklose pedagoginę ar kultūrinės krypties specialybę studijuojančiam studentui – 350 Eur per mėnesį.
arba 
□	Siekiančių įsidarbinti Savivaldybės švietimo ar kultūros įstaigoje (įstaigose) – vienkartinė išmoka  – 7000 Eur, trūkstamos kvalifikacijos specialybės pedagogui, kitam švietimo pagalbos specialistui, kultūros darbuotojui, dirbančiam ne mažesniu kaip 1 etato krūviu. Pedagogui, kitam švietimo pagalbos specialistui, kultūros darbuotojui, dirbančiam mažesniu nei 1 etato darbo krūviu, bet ne mažesniu nei 0,5 etato darbo krūviu, išmoka mažinama proporcingai darbo krūviui.
arba
□	Siekiančių įsidarbinti Savivaldybės švietimo ar kultūros įstaigoje (įstaigose), kurios savininkė yra Savivaldybė – apmokėti 50 proc. pedagogo, kito švietimo pagalbos specialisto ar kultūros darbuotojo studijas pagal patvirtintą studijų kainą metams.
arba 
□	Siekiančių įsidarbinti Savivaldybės švietimo ar kultūros įstaigoje (įstaigose) – lėšų skyrimas gyvenamojo būsto (gyvenamųjų patalpų) įsigijimui nuosavybėn Savivaldybėje – vienkartinė išmoka   –  ne daugiau kaip 20 000 Eur.
  arba
□	Siekiančių įsidarbinti Savivaldybės švietimo ar kultūros įstaigoje (įstaigose), kurios savininkė yra Savivaldybė – lėšų skyrimas nuosavybės teise priklausančio būsto  (gyvenamųjų patalpų) rekonstrukcijai ar remontui Savivaldybėje – vienkartinė išmoka  –   ne daugiau kaip 20 000 Eur.





	PRIDEDAMA:
	1.
	2.
	......
	

	

	

	

	


	
(Įstaigos atstovas , -ė)





	

	
(parašas)
	

	
(vardas ir pavardė)

	
(Specialistas, -ė)
	

	
(parašas)
	

	
(vardas ir pavardė)





______________________





         Trūkstamos kvalifikacijos specialistų pritraukimo
         į Šakių rajono savivaldybę skatinimo priemonių 
         finansavimo tvarkos aprašo 
         2 priedas

(Finansavimo sutarties tipinė forma)
 
FINANSAVIMO SUTARTIS
DĖL FINANSAVIMO TEIKIMO TAIKANT SKATINIMO PRIEMONĘ

202   m.  ...............     d. Nr.
Šakiai

I. SUTARTIES ŠALYS

1. Šakių rajono savivaldybės administracija (toliau – Administracija), atstovaujama Administracijos direktoriaus ..................................., veikiančio pagal Administracijos nuostatus,  ................................... (toliau – Įstaiga), atstovaujama direktoriaus / viršininko ..................................., veikiančio pagal ..................................., ir Trūkstamos kvalifikacijos specialistas ...................................,  a. k. ................................... (toliau – Trūkstamos kvalifikacijos specialistas) (kartu vadinamos Šalimis), sudarė šią trišalę Finansavimo sutartį dėl finansavimo teikimo taikant skatinimo priemonę (toliau – Sutartis). 

II. SUTARTIES OBJEKTAS

2. Šia Sutartimi, vadovaujantis Trūkstamos kvalifikacijos specialistų pritraukimo į Šakių rajono savivaldybę tvarkos aprašu, patvirtintu Šakių rajono savivaldybės tarybos 2024 m. gegužės 24  d. sprendimu Nr. T-223 „Dėl Trūkstamos kvalifikacijos specialistų pritraukimo į Šakių rajono savivaldybę tvarkos aprašo patvirtinimo“ (toliau – Aprašas), bei Trūkstamos kvalifikacijos specialistų sąrašu, nustatoma:
2.1. skatinimo priemonės ir dydžiai, teikiami Trūkstamos kvalifikacijos specialistui, įdarbinamam Įstaigoje pagal Šakių rajono savivaldybės metų strateginio veiklos plano Mokymosi visą gyvenimą, jaunimo ir sporto programoje  numatytai priemonei įgyvendinti;
2.2. Administracijos biudžeto lėšų pervedimo Įstaigai tvarka ir terminai, atsiskaitymo už jų panaudojimą tvarka ir terminai;
2.3. Šalių teisės ir pareigos bei kitos sąlygos.
3. Skatinimo priemonė ir dydis (nurodoma viena iš Aprašo 9–11 p.):
3.1.______________________________________________________________________. 
4. Skatinimo priemonės teikimo terminas (nurodomas pagal Aprašo 9–11 p.):
4.1. ______________________________________________________________________.
5. Trūkstamos kvalifikacijos specialisto įsipareigojimas išdirbti Įstaigoje (nurodomas pagal Aprašo 9–11 p. terminas ir darbo krūvis):
5.1. ______________________________________________________________________. 



III. ŠALIŲ TEISĖS IR PAREIGOS

6. Administracija įsipareigoja:
6.1. suteikti trūkstamos kvalifikacijos specialistui Sutarties 3 punkte nurodytą skatinimo priemonę;
6.2. užtikrinti skatinimo priemonės teikimą visą Sutarties 4 punkte nurodytą laikotarpį;
6.3. pervesti Administracijos biudžeto lėšų sumas į Įstaigos sąskaitą pagal pateiktas mokėjimo paraiškas ne dažniau kaip vieną kartą per ketvirtį.
7. Įstaiga įsipareigoja: 
7.1. įdarbinti Trūkstamos kvalifikacijos specialistą ne trumpesniam kaip Sutarties 5 punkte nurodytam laikotarpiui;
7.2. ne vėliau kaip per 10 darbo dienų raštu informuoti Administracijos direktorių, jeigu trūkstamos kvalifikacijos specialistas nutraukia darbo santykius su Įstaiga anksčiau nei po Sutarties 5 punkte nurodyto termino arba išnyksta aplinkybės, dėl kurių buvo skirtas finansavimas (pvz. nebaigiamos studijos ir kita);
7.3. kontroliuoti sutartinių įsipareigojimų vykdymą;
7.4. sudaryti ir pateikti paraišką lėšoms gauti;
7.5. mėnesio paskutinę dieną už kiekvieną ketvirtį Administracijos Apskaitos skyriui pateikti ketvirčio biudžeto išlaidų sąmatos vykdymo ataskaitą apie lėšų naudojimą ir buhalterinės apskaitos dokumentų, pagrindžiančių lėšų panaudojimą sąrašą, finansavimo sumų pažymą. Ketvirto ketvirčio ataskaitas pateikti iki einamųjų metų gruodžio 15 d.
8. Trūkstamos kvalifikacijos specialistas įsipareigoja:
8.1. dirbti Įstaigoje ne trumpiau kaip Sutarties 5 punkte nurodytu laikotarpiu; jei dėl tam tikrų aplinkybių negali dirbti (pvz. nėštumo ir gimdymo atostogų, atostogų vaikui prižiūrėti, privalomos karo tarnybos ir kt.), laikotarpis atitinkamai pratęsiamas;
8.2. pateikti teisingą ir visą prašomą informaciją, įrodančią teisę gauti skatinimo priemonės finansavimą. 
9. Šalys įsipareigoja nedelsdamos informuoti viena kitą apie visas reikšmingas aplinkybes, kurios gali turėti neigiamos įtakos įgyvendinant Sutartį, ir apie visus įvykius, dėl kurių gali būti laikinai ar galutinai nutrauktas skatinimo priemonės finansavimas, taip pat apie bet kokį kitą reikšmingą nukrypimą nuo Sutarties sąlygų.
10. Vykdydamos sutartį Šalys įsipareigoja asmens duomenų tvarkymą vykdyti teisėtai – laikydamosi Bendrojo duomenų apsaugos reglamento 2016/679(BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

IV. LĖŠŲ NAUDOJIMO TVARKA

11. Lėšos gali būti naudojamos tik Sutartyje numatytoms skatinimo priemonėms finansuoti nuo Sutarties pasirašymo dienos iki jos vykdymo pabaigos. 
12. Lėšos pervedamos Įstaigai, kuri, vadovaudamasi Aprašu, finansuoja Trūkstamos kvalifikacijos specialistui paskirtą skatinimo priemonę. 
13. Lėšos, panaudotos ne pagal Sutartyje nurodytas sąlygas, ne Sutartyje nurodytai veiklai, teisės aktų nustatyta tvarka išieškomos į Šakių rajono savivaldybės biudžetą.

V. ATSAKOMYBĖ

14. Jei trūkstamos kvalifikacijos specialistas, kuriam skirta skatinimo priemonė, neišdirba pusės termino, nurodyto Sutarties 5 punkte arba išdirba pusę termino ar daugiau, bet ne visą terminą nurodytą Sutarties 5 punkte pagal atitinkamą skatinimo priemonę, jis per tris mėnesius nuo darbo santykių pasibaigimo privalo grąžinti Administracijai skatinimo priemonei skirtas Savivaldybės biudžeto lėšas:

	Dirbtas laikas, mėn.
	Grąžintina skatinimo priemonei skirta suma, proc.

	≤ 12 mėn. 
	100 proc.

	Nuo 13 iki 24 mėn.
	80 proc.

	Nuo 25 iki 36 mėn.
	60 proc.

	Nuo 37 iki 48 mėn.
	40 proc.

	Nuo 49 iki 60 mėn. 
	30 proc.



Negrąžinus lėšų savo noru, jos išieškomos teismine tvarka.
15. Jei asmuo, kuriam skirta skatinimo priemonė, nutraukia studijas, tai per tris mėnesius nuo studijų nutraukimo privalo grąžinti visas šiai priemonei skirtas lėšas Savivaldybės administracijai. Negrąžinus lėšų savo noru, jos išieškomos teismine tvarka.
16. Grąžinta arba teismine tvarka išieškota suma grąžinama į Savivaldybės biudžetą.

VI. SUTARTIES GALIOJIMAS IR KEITIMAS

17. Sutartis įsigalioja nuo jos pasirašymo dienos. 
18. Sutartis galioja iki visiško sutarties sąlygų ir įsipareigojimų įvykdymo arba:
18.1. trūkstamos kvalifikacijos specialistui nutraukus darbo sutartį su Įstaiga;
18.2. atsisakius savo noru;
18.3. išaiškėjus, jog buvo pateikti tikrovės neatitinkantys dokumentai;
18.4. dėl kitų priežasčių trūkstamos kvalifikacijos specialistui atsisakius.
19. Sutartis gali būti keičiama Sutarties Šalių susitarimu. Sutarties pakeitimai ir (ar) papildymai pasirašomi visų Šalių ir tampa neatskiriama Sutarties dalimi. Ginčai tarp sutarties Šalių sprendžiami Lietuvos Respublikos teisės aktų nustatyta tvarka.
20. Visi pranešimai, reikalavimai ir prašymai, susiję su šia Sutartimi, turi būti pateikiami raštu Sutartyje nurodytais el. pašto adresais. 
21. Visi Šalių tarpusavio ginčai ar pretenzijos dėl Sutarties pirmiausia sprendžiami geranoriškai, derybų būdu, vadovaujantis sąžiningumo, protingumo ir teisingumo principais. Negalint išspręsti ginčo geranoriškai, toks ginčas ar pretenzijos perduodamos Lietuvos Respublikos teismui.

VII. KITOS SĄLYGOS

22. Sutartis sudaryta trimis egzemplioriais, turinčiais vienodą juridinę galią, po vieną kiekvienai šaliai.

VIII. ŠALIŲ PARAŠAI IR REKVIZITAI

Šakių rajono savivaldybės administracija	Įstaiga .....................................................
Juridinio asmens kodas 188772814	Juridinio asmens kodas
Adresas Bažnyčios g. 4, LT-71115 Šakiai	Adresas
Telefono Nr. (+370 345) 60750	Telefono Nr.
El. paštas savivaldybe@sakiai.lt 	El. paštas
Sąskaitos Nr. LT	Sąskaitos Nr.
Luminor Bank, AB	Bankas
Banko kodas 	Banko kodas

Administracijos direktorius	Direktorius / viršininkas

_______________	_____________
 
A.V. 	A. V. 	          

 
Trūkstamos kvalifikacijos specialistas
A. k. .....................................................
Adresas ................................................
Tel. ........................................................
El. paštas ..............................................
Sąskaitos Nr. ........................................
Bankas ..................................................
  
Vardas, pavardė....................................
Parašas ...................................................




















